Lo-Renz-O/malagasy-sentence huggingface dataset:
Ny fahaizan’izy ireo maneho ny maha izy azy ao amin’ny asa sorany, sy ny fahitanay fa samy manana hevitra matotra azo tohanana tsara izy ireo dia antony ihany koa nisafidiananay ny tantara foronina novokarin’ ireo mpanoratra telo ireo. Ny tena zava-dehibe aza dia ny fahasamihafana hita taratra ao anatin’ireo asa soratra telo novokarin’olona samihafa ireo. Fahasamihafana eo amin’ny fomba fanehoana ny endrika ivelan’ny asa soratra, eo amin’ny fomba fanehoan-kevitra sy ny vontoatin’ny asa soratra sns ireo rehetra ireo dia nahasarika ny sainay tokoa ka nahatonga anay nanapa-kevitra fa hanao ny fampitahana mba hahafahana manasongadina ireo haren- tsaina maro entin’ny mpanoratra tantara foronina malagasy. Nahatsapa ihany koa izahay fa hatramin’izao dia vitsy ireo nanompana ny fikarohana tamin’ny asa soratr’izy ireo, indrindra ny asa soratr’i michel andrianjafy sy ny an’i auguste rajaonarivelo. Noho izany, tianay ny hampivoitra kokoa ireo mpanoratra ireo sy ny asa sorany, ka hisarika ny sain’ny maro hahatsapa fa ilaina ny famohafohazana ireny lova sarobidy ireny hampivoitra ireo haren-tsaina ao anatiny sy hampisongadina ny maha-izy azy ny mpanoratra. Raha ny lafiny ara-pedagojika indray no asian-teny dia anisan’ny fitaovana enti- mampianatra any amin’ny ambaratonga faharoa ny tantara foronina. Noho izany dia tianay ny hanadihady izany mba hanampy ireo mpampianatra amin’ny fampitana ny lesona sy ny fanabeazana amam-pitaizana ny mpianatra. Zava-dehibe ny hahafantaran’ny mpianatra ireo pitsopitson- javatra mandrafitra ny asa soratra, ary amin’ny maha tantaram- pitiavana ireo tantara ireo dia tiana ny manamarika fa anisan’ny mahasarika ny mpianatra ity lafiny fitiavana ity ka tsara ny hitondrana ny anjara biriky amin’ny fampitana izany. Tao koa ny fitiavana haneho ny fahasamihafana eo amin’ireo mpanoratra samy malagasy sady samy mpanoratra zokiny ireo. Azo amehezana izany rehetra izany ny tenin’i jean paul sartre hoe ireny asa soratra navoaky ny mpanoratra ireny dia tsy nataony ho azy tsy akory fa nataony indrindra ho an’ny mpamaky.6 noho izany, isika mpamaky no tompon’antoka amin’ny famelomana ireny asa soratra ireny amin’ny alalan’ny fikarohana izay harena fonosin’izy ireny.
Toko telo mahamasa-nahandro mihitsy ireo, hoy izy. Toy izao no ilazany azy ao amin’ny tononkalo faneva aza kivy io no teny indraimbava mampivondrona ny aiko, ka manambatra ireo hery vao misandratra any anaty ary dia izany koa no mampitsangana amin’ny maty ilay finoako fitoloha, ka mampianatra ny foko hahay hitsimpona ny rava ho faneva arangaranga. Hitadiavana ny very !
Famahavahana ny lafiny kanto anterina hatrany fa tsy hanolotra fomba fampianatra akory no tena imasoana eto, fa ny hitrandraka ireo asa soratry ny mpanoratra nanaovana fanadihadiana mba ho fitaovana azo kirakiraina. Araka izany, dia ny tombana avy hatrany no ndeha hirosoana.
Ny anjara asan’ny lahateny manazava manana ny anjara asany eo amin’ny fiainana andavanandro ny fanazavana. Araka izany, ny lahateny manazava dia mikendry ny hampita fahalalana sy hitondra hevi-baovao mahakasika fomba na toe- javatra iray na maromaro. Mikendry hampitombo fahalalana ny olona iresahana ary milaza ny antsipirian-javatra, manao izay ahazoana ny zavatra ambara. Mitondra fampianarana sy fahazoana ny zavatra ambara. Ao amin’ny lahateny mandresy lahatra, ny lahateny manazava dia manamarina hevitra na hetsika na toe-javatra amin’ny alalan’ny tohan-kevitra sy porofo. Ary mikendry fandresen- dahatra ny olona iresahana mba hanaiky ny hevitra hazavaina. Ohatra masque hena maha tanora endrika recette efa taloha izy ity nefa mandaitra koa atoronay anao sao mahasoa afangarohy amin’ny menaka oliva iray sotrokely ny hena voatoto manify tsara 100g ka ampio tapotsin’atody nokapohina hosoro an’iny fangaro iny ny tarehy tokony ho eo amin’ny adiny iray eo rehefa tapitra izay ora iray izay dia kobano tsara amin’ny rano matimaty ny tarehinao. Atao indray mandeha isan-kerinandro fa isan-tapa-bolana kosa ho an’ireo hoditra somary marefo. Ho hitanano fa hihatanora ny endrikao. Gazety jejoo, lah 1251, 16 février 2013, p.8 raha ao anatin’ny lahateny mitantara dia mitondra fanazavana eo amin’ny tantara, manazava ny fomba fihetsiky ny mpandray anjara na manaporofo ny toe-javatra miseho. Mampiditra ny olona ao anatin’ny tantara. Manalava ny fitantarana ihany koa ny fitsofohan’ny lahateny manazava ao amin’ny lahateny mitantara. Ohatra noheverin’ny be sy ny maro fa rediredy avy amin’ny aretina sy tenin’ny efa ho faty izany ka tsy nahoany akory. Nisy zokiolona anankiray anefa
Efa endrika fampandrosoana ny tanidrazana ny fanaovana ny marina, rariny, hitsiny. Tsy hanjaka tanteraka anefa izany raha mbola misy ny geja mamatotra an’i madagasikara. Endriky ny fitiavan-tanindrazana ny tolona ho fanafahana an’i madagasikara. Koa dia nanabe ny olona hitolona ho an’ny tanindrazana i di 2.2.2.3. Tokony hitolona hanafaka an’i madagasikara
Ny fanatsoahana ny hevitra tiana hambara saika ny ankamaroan’ireo tonon-kira nangoninay, dia anokanan’ny mpanao zafindraony fizarana hanehoany ny hevitra tiany hambara amin’ny mpamaky avokoa; ka izy ireny dia mifono anatranatra sy toro-hevitra ary fampieritreretana hatrany. Tsy mora anefa ny fampitana izany any amin’ny mpamaky na ny mpihaino, indrindra moa fa ny fahatafitany, na ny fahombiazany eo amin’ny fiainan’izy ireny tsirairay avy, fa mila tetika mahomby tokoa mba hahatomombana azy. Misy fomba vitsivitsy ireto nampiasain’ireo mpamorona zafindraony ireo handreseny lahatra ny mpihaino hihaino sy hino ny zavatra ambarany dia ny fipetrahany ho rain’izy ireo, sy ny fiombonany tanteraka aminy.
Gouvernementale vonona amin’ny fanatanterahana ny asa, atao ny fifanaraham-piaraha- miasa ka rehefa vita izany dia miroso amin’ny famatsiana ny psdr tetikasa miandraikitra ny fanaraha-maso ny zaza ka tafiditra amin’izany ny fijerena ny fitombony ary fanomezana fanampin-tsakafo ho an’ireo zaza tsy ampy lanja. Indray mandeha isam-bolana ny fotoam-pandanjana ka ny andro alakamisy voalohan’ny volana no fanaovana izany. Ny olona miandraikitra izany anefa dia mijanona eo amin’ireo olona manam-pahefana. 1-3 ny olana ankapobeny mianjady amin’ny distrikan’ambatomainty
Ny tarakevitry ny fahafatesana araka ny ahitana azy ao amin’ny tononkalon’i eliza freda sy i samuel ratany ihany no hohadihadina amin’izao asa fikarohana izao. Ho ferana ho ny asa soratra nivoaka teo anelanelan’ny taona 1922-1931 ihany no itarafana io lohahevitra io. Araka izany, misy ny asa soratra hafa navoakan’ireto mpanoratra ireto, saingy tsy nifotoranay, satria voafetra ny fotoana nanaovana ity asa fikarohana ity.
Tokony homena lanja ny teny malagasy, na am-bava, na an-tsoratra. Araka izay azo atao, tsy laroana teny vahiny rehefa mampiasa teny malagasy. Izany hoe, tsy manao vary amin’akotry manana andraikitra manokana hamolavola sy hampahafantatra ny voambolana vaovao mifanaraka amin’ny vanim-potoana ny akademia malagasy. Hanamora ny fipariahan’izany ny fanohizana ny zana-taranja fitsipiky ny teny hatrany amin’ny kilasy famaranana.
Maro ny sehatra azo irotsahana amin’ny asa fikarohana. Fanyliteratiora an- tsoratra no nosafidinay. Nyfanangonanany akora hiasana àry no vaindohan-draharaha tamin’izany. Atolotra amin’ity boky i ity àry ireo asa soratra voaangona. Ny ampahany betsakatamin’izy ireo dia natolotry ny fianakavian’ny mpanoratra anay an-kitsi-po, ny sasany kosa dia tany amin’ny gazety, toyny erika, akon’iarivo, la grande île, gazetim-panjakana, ranovelona, tanamasoandro. Nasesy araka ny tara-kevitra hovahahanaao amin’ny boky ii nynandaharanairetovondronaambaraireto mbahanamoranyfikirakiranaityakorafototra ity marihina fa ireo sombin-tantara dia efanivoakabokyavokoa, kairetoavyireobokynamoakaizany ? Boky a madeleine raveloarisoa, erika elieraharolahy , imprimerievolamahitsy, tananarive 1953 ? Boky b edylenraharolahy, harioley, drelieraharolahy sombin -tantara sy tononkalo notsongaina, librairiemixte, mars 2003 ? Boky d s rajaona, takelakanotsongaina ii, ambozontanyfianarantsoa 1972 ? Boky e r raolisoa julienne agnès, lovakot.11, editions ambozontany- analamahitsy antananarivo 2001
Tapany faharoa 1997-2002, nitondran’andriamatoa didier ratsiraka tamin’ity tapany faharoa ity dia tsy hita soritra mazava intsony ny pôlitikam-panabeazana ary na ny lalàna fototra 98-001 aza tsy mirakitra ny momba ny lafiny fampianarana. Tapany fahatelo 2002-2007, nitondran’andriamatoa marc ravalomanana ao amin’ny teny ifanomezana fahatelo voasoratra ao amin’ny madagakara am-perinasa na map no ahitana ny pôlitikam-panabeazana tamin’ity vanim-potoana ity, ka toy izao ny ambangovangon’izany. Toy izao ny tanjona hotratrarina amin’izany hanangana lamim-pampianarana avo lenta i madagasikara indrindra fa eo amin’ny lafiny kalitao. Izany dia handrisika ny mpianatra ho tia karokaroka ary hanampy azy ireo hanatratra ny nofinofiny. Hanana ny olona ilainy i madagasikara mba hahafahany mifaninana amin’ny firenena hafa ary hahatonga azy ho mpandray anjara mahomby eo amin’ny toe-karena iraisam-pirenena.
Lahatsoratra 8 andriamanitra tsy mba niady hevitra ny amin’ny fisian’ andriamanitra ny razana malagasy. Mahalala sady mino ny malagasy fa misy andriamanitra; ary ny olona izay tsy nety nino ny fisian’andriamanitra dia noharin’ny ntaolo tamin’ny olona mitsambiki-mikipy olona adala! Hoy ny ohabolan-drazana andriamanitra tsy an’ny irery satria samy zanany avokoa ny olona rehetra; samy tiany; samy tsy anjarany. Fa ny maha samihafa ny fahatsiarovan-tenan’ny olona dia vokatry ny tody ihany, fa samy manana ny safidim- pony moa ny olombelona. Misy planina iraisan’izao rehetra izao ho tontosaina ny fanahy hanjaka eto an-tany tsy an-tery anefa no anarahan’ny olombelona izany sori-dalana izany fa misy olona tsy mandinika tsara, na tsy mahalala ny tena fiainana, na izay toa mahalala an’andriamanitra ihany anefa manome tsiny azy ambony ihany, noho ny toa loza miseho toy ny fahafatesana, na ny fanambadiana toa mitanila, tsy fantany anefa fa vokatry ny atao ihany no jinjaina, ka izay rehetra miseho eo amin’ny fiainana, dia tonga hanomezany tsiny an’andriamanitra avokoa. Hadinony, angamba, fa ny faniriana diso sy ny sitrapon’olombelona ihany no mahatonga azy hanota fady 1 ilay zanak’andriamanitra.
Ampahatsiahivina fa lasibatry ny kolontsaina sy ny riba vahiny ny tanora malagasy tamin’ity vanim-potoana ity. Naka tahaka fahatany fotsiny ny fomba frantsay izy ireo. Tao anatin’izany ny fomba hoenti-miatrika ny fitiavana. Nitondra fanabeazana momba izany tamin’ny alalan’ny asa sorany ireo mpamoron-kira teatraly, satria ny hampianatra indrindra koa ny tanjon’ny literatiora, fa tsy ny hampiala voly fotsiny. 184 hojerena misesy etsy ambany àry ny fahaizana mifantina ny olona hiarahana, ny fahaizana mikolokolo ny fitiavana, ary ny fahaizana miatrika ny olan’ny fitiavana.
Hita tamin’ny fikirakirana ny vondrona ambara fa tsy vitsy ireo tononkalo nihira ny tsy faharetan’ny zava-drehetra eto an-tany. Ny baiboly anefa efa nilaza izany ihany koa, izany hoe, ny hevitry ny baiboly mikasika ny fiainana no nisintonan’ireto mpanoratra ireto ny fahitany ny fiainana. Ahitana izany, ohatra, ny
Ny tekinisianina matihanina anisan’ny nampiady hevitra ny maro ny momba ny tekinisianina matihanina. Araka ny fepetra ilaina amin’ny maha matihanina azy dia mitaky fahaiza-manao avo lenta izany. Voalaza ihany koa fa ao amin’ireo tanàna efa nahazo rano sy vao hampidirana rano ao anatin’ny kaominina telo ao amin’ny faritra itasy no hakana ny tekinisianina matihanina mba ho fampandraisana anjara ny mponina amin’ny fitantanana. Rehefa tsy manolotra anefa ny fikambanan’ny mpahazo rano dia ny kaominina no manolotra. Ho an’ny tantsaha dia maniry izy ireo mba ho avy ao an-toerana ny teknisianina matihanina ary hofanina. Somary
Rehefa voaray ny lahatsoratra sy ny fanontaniana miaraka aminy dia manao lesona hafa ankoatra ny riba satria atao any an-trano ny asa. Amin’ny seho manaraka hanaovana lesona momba ny riba indray no tsaraina ny asa nataon’ny mpianatra. Rehefa tonga ao am-pianarana dia savaina ny asan’ny tsirairay, ny 90 dia tsy nahavita izany avokoa ka tsy maintsy mamita ny azy ao an-dakilasy. Lany ora iray eo fara fahakeliny hanaovana izay, amin’izany anefa tsy hoe vita tanteraka ny asa fa mba efa nanoratra aloha. Rehefa tapitra ny ora nomen’ny mpampianatra dia mandeha ny fanitsiana ka manendry mpianatra izy amin’izany satria ny famelana ny mpianatra haneho ny heviny dia efa fanampiana azy sahady araka ny voalazan’i gérard de vecchi sy i michelle rondeau
Mahiratra sy jamba 32- hendry 33- satriko raha sitrakao 34- raha ho avy ianao! 35- avy any 36-vavaka 37- mankalaza anao 38- arahaba r’ilay nohasoavina 39- miondrika izahay 40- anosiarivo sy ny alany 41- vokovoko vato 42- nahery fitsoka ny rivotra 43- rahefa 44- fisarahana 45- meteza ianao 46- bibilava vonoina 47- dihy tsy afa-tavony 48- ambaka 49- teny atsipy 50- potika ny tany, potiky ny ady 51- vetso 52- ny avana 53- herim-biby 54- ry andramasina ô ! 55- andrimanitra tsy andrin’ny maika 56- sasatra foana 57- tsy resy tsy akory 58 59- nikoro jeriko 60- andeferako ianao 61- zinaha 62- fa lavenona no sisa 63- ny anaranao
Raha hofintinina izay rehetra voalaza izay, ny zavatra tsapa dia izao ny famoretana nataon’ireo mpanjana-tany no anisan’ny hery lehibe nanosika an’i jean narivony hanoratra ny boky amboaran-tononkalo ho fiarovana ny maha malagasy. Nampiasa tetika hanairana ny tadin-tsain’ireo namany aloha izy tamin’ny alalan’ny fanehoana ny zava-misy niainan’ny malagasy ; avy eo nampahafantariny ny tsy maha tsara ny fihinanana ambolony ny an’ny vahiny. Nohirainy tetsy ankilan’izany ny hatsaran-tarehin’i madagasikara. Tsy nijanona tamin’izay anefa izy, fa mbola nitondra ny anjara birikiny eo amin’ny famerenana ny hasin’ny maha malagasy. Nasehony tao amin’ny tononkalony ny fiovana toe-tsaina tokony hananan’ny malagasy, ny fanandratana ireo fomba amam-pahendrena, ary ny fanomezan-danja ny teny malagasy. Ireo no hevitra misongadina ao amin’ny tononkalony. Fa mba ahoana kosa ny fomba nilazany ireo heviny ireo mba hahatonga ny mpamaky ho resy lahatra, ka hiaro ny maha malagasy azy ? Izany no hojerena ao amin’ny fizarana fahatelo.
Ny mpianatra ao ireo izay efa mahafolaka tera-tany malagasy sy vahiny ka manazatra ny vava fotsiny ihany, ao kosa ireo izay vao mianatra mihitsy tera-tany vahiny ny an-tsoratra kosa dia anarahana ny fandaharam-pianarana frantsay momba io taranja io. Ny mpianatra manao ny fanadinam-panjakana malagasy na frantsay dia manaraka io fandaharam-pianarana io avokoa, fa ireo izay mbola vao mianatra ny frantsay dia tsy tafiditra ao anatin izany. 40 minitra in-3 isan-kerinandro kosa no anaovana ity taranja ity ho an ny mpianatra amin ny kilasy rehetra. 2.2.1.2. N y anglisy mizara telo kosa eto ny taranja sy ny mpampianatra ao ny am-bava izay omen-danja voalohany, satria ity teny ity dia anisan ny teny enti- mampianatra. 40 minitra in-2 ao anatin ny herinandro no anaovana ny taranja. Natambatra avokoa ny mpianatra mahay sy ny tsy mahay, ary volavolaina izy ireo hahafolaka ny firesahana amin ny teny anglisy. Ny an-tsoratra indray dia in-3 isan-kerinandro amin ny seho 40 minitra. Ny mpampianatra dia manaraka ny fandaharam-mpianarana malagasy feno mba hahafahan ny mpianatra manao ny fanadinam-panjakana. Manampy ireo zana-taranja ireo ny teatra na ny seho an-tsehatra izay anomanana ny mpianatra mandritra ny taom-pianarana. 40 minitra ihany no anaovana azy ary ny mpianatra dia natambatra isan-tsokajy fa tsy natao isan-kilasy ny fampianarana azy. Nojerena araka ny talenta sy ny fahavitrihan ny mpianatra ny fanasokajiana azy ireo, ka ny an ny cli talatamaty dia ahitana sokajy 3 ary ny cli ivato kosa dia misy sokajy 5. Arakaraka ny sokajy misy azy ny fahaizan ny mpianatra sy ny fahalalana omena azy ireo. 2.2.1.3. Ny turque isan-kilasy ny fampianarana ity taranja ity, saingy ireo vahiny izay tsy mahafolaka tsara sy mahita fahasarotana amin ny fianarana azy dia natokana ho sokajy hafa. In-2 isan- kerinandro ny fanaovana ity taranja ity ka mizara roa ny mpampianatra ny iray manome lesona ary ny iray kosa manome ny fampiharana. Marihana fa ny teny turque irery ihany no ampiasaina amin ny fampianarana, raha hoan ireo izay efa mahafolaka, saingy ho an ireo izay mbola tsy mahay kosa dia ny teny anglisy sy ny teny frantsay no ampiasaina.
Handehandeha ho azy, fa nahitana hevitra avokoa izy ireny, ary tena paika nenti-nanangana ny hevitra. Ity asa fikarohana ity dia nahalalana fa sarin-teny amam-pomba filazan-javatra miaingitra amin’ny fahita andavanandro no nenti-nanangana ny amboaram-pahendrena. Rehefa voavahavaha ireny karazan-tsarin-teny ireny ka hita ny angolan-kevitra amam- pihetseham-po voiziny, ary fantatra ny lanjany, dia tsapa ho mihamazava ireo andinin-teny toa tsy dia nanaitra noho ny hasarotany. Ety am-pamaranana, ambaranay indray, fa zava-kanto vita amin’ny teny ny amboaram-pahendrena ary ao anatin’ny literatiora an-soratra. Voafetra ihany ko any asa fikarohana nataonay, ary mitaky toe-tsaina literera eo am-pandinihana azy. Maro ireo sehatra azo trandrahana eo amin’ny amboaram-pahendrena manokana , toy ny hoe randriambelonaharisoa taratra ao amin’ny amboaram-pahendrena fandinihana mpanoratra , izay tsy dia nivelaranay tanteraka ny fampifandraisana ny mpanoratra sy ny asany noho ny haitsikera noraisinay tsy mametraka izany ho zava-dehibe ; eo ihany koa ny tsy dia nidiranay tamin’ny hay fampianarana. Na izany aza tiy asa ity dia tari-dalana ho an’ireo zandry any aoriana, mikasa ny handalina ny hain-teny na ny ohabolana eo amin’ny lafiny stylistique izay heverinay fa tokony hotrandrahana tsara sy notovonana ireo vitan’ny zoky teo aloha satria maneho ny tena maha-malagasy .
Mialy izaho no adala e! Manina ny olona tsy manina; raha ny tena marina dia izaho no tena tara taminy, nataoko izay fihetsika rehetra, nolazaiko taminy fa tiako izy. Nanenenako izany ankehitriny, fa saika namotika ahy ny fahamaolamaolana! Mitomany feno mialy a! Mangina! Aoka izay! Manomboka izao, mahaiza mamindra, aleo mandeha amin’ny fahitsiana sy fahazavana, aza manaraka ny lalana maizina intsony 167 tonga saina i mialy rehefa nandeha teny ny fotoana, ka nahatsapa fa tsy nety ny nataony. Tsy vitan’ny hoe nandao ny ray aman- dreniny fotsiny mantsy izy, fa mbola nisarangotra tamin’ny olona efa fantatra fa hanimba ny fiainany. Mananatra azy mba tsy hanaotao foana intsony i feno. Tsy i mialy irery anefa no hiantefan’ny fananarana fa ny mpihaino rehetra. Manasongadina ny voka-dratsy ateraky ny fandaozana ny tokan-tranon-dray aman-dreny ny mpanoratra eto. Azo lazaina araka izany fa fomba mahomby nampirosoan’ny mpanoratra ny tantara ny fahaizany nanome anatra eny antsefatsefan’ny seho eny. Hisintonan’ny mpihaino lesona hitondrany ny fiainany, na hanitsiany ny diany izany.
Sekoly, mba hanatanteraka an-tsakany sy an-davany ny adidy tandrify azy amin’ny famatsiana ara-pitaovana ny sekoly. Tsy hadino ihany koa anefa ny mpianatra na dia sokajin’olona madinika aza no misy azy satria izy ireo indrindra no tena ifantohan’izao fitadiavana soso-kevitra izao hoentina manatsara ny fampitan-desona mankany aminy mba hahatonga azy ho olom-banona eo anivon’ny fiarahamonina.
Tsy misy e. Nifankahita matetika taty izahay sy i hasina hay ve e? Dia ahoana? An! Izy aloha tsy ohatran-dry mihitsy na izany na tsy izany e! Ary indry izao manao ahoana? Izaho salama tsara! Hay ve! Fa ahoana? Dia mbola manjaitra foana? Ie mbola manjaitra foana aho. I holy namantsika taty iny izao no manampy ahy sady mivarotra. I holy vadin’i antsa ve? I antsa ilay nivoaka gazety iny fa hoe maty novonoin’ny olona? Izy indrindra! Namela kamboty vavy kely iray 5 taona izy tena mampalahelo tokoa! Ary hono ho’aho, efa nifankahita
Ireo petrakolana momba ny fiompiana akoho araka izany dia nandrisika anay mba handalina ity toerana ity. Tsy dia lavitra loatra ny renivohitra ny kaominina antanetibe mahazaza ka nahafahanay nivezivezy nandritra ny firotsahana an-tsehatra mandrapahavitan’izao asa fikarohana izao. Ny fisian’ny olom-pantatray monina ao amin’ity toerana ity ihany koa dia nanamora ny asa natao nandritra izany fanadihadiana natao teny ifotony izany.
Chapitre 1 cadre théorique section 1 cadre conceptuel c’est une méthode utilisée dans le but d’exposer les bases théoriques de la recherche, notions sur lesquelles nous devons nous baser pour expliquer et pour appuyer la connaissance du cadre de l’étude. Cette première section sera consacrée à l’explication des différentes significations que pouvaient avoir les concepts utilisés. Ce premier chapitre comporte deux parties bien distinctes le cadre théorique des outils conceptuels les sans-abri , l’exclusion sociale , la réinsertion , la réparation , théorie de la hiérarchie des besoins ensuite la présentation de l’association asa ankohonana sahirana arenina .
Paharazana famadihana, tsikafara, joro orana, fora zaza ary fanambadiana. Ny fanaovana ny famadihana dia arakaraka ny isam-pianakaviana ary ny vokatra miakatra. Ny joro orana indray dia atao isan-taona, ny volana nôvambira no fanaovana izany, ka tanterahina isaka ireo tanàna misy doany abohijanahary ambodiamontana, manakana, ankazotôgnôlona. Ny fora zaza dia misy isaky ny vanim-potoanan’ny ririnina eo anelanelan’ny volana jona sy aogositra. Rehefa voafora ny zazalahy dia apetraka eo amin’ny lohan’omby. Izany no antsoina hoe ’’fampakarana zaza an-dohan’omby’’. Marihina fa amin’ny fanatanterahana ireo fomba ireo dia misy hatrany, ny joro29 ataon’ireo ray aman-dreny. Fahita ao amin’ny kaominina toy ny any amin’ny faritra hafa, ny sady kirisitianina no manaraka ny fomba amam-pananao nentim-paharazana, izany hoe, sady miditra am-piangonana no mamadi-drazana, mijoro. Azo tarafina avy amin’izany fa mandray ireo fomba amam-panao vahiny ny mponina, saingy ampifamenoina amin’ny nentin-drazana izany. Izany no antsoina hoe fampirafesam-pinoana syncrétisme .
Machiniste randriamiadana albert razanakoto gabriel ramandimbiarisoa jiro rasolofoarimanana vincent feo rasamuel raody nalaina sary sy feo tao amin’ny teatra monisipaly isotry 2006 nalefa tao amin’ny televiziona malagasy, tvplus, tv record, mbs namboarina ho théâtre radiophonique nalefa tao amin’ny radio madagasikara
Anarany asa sahaniny foibeny toerana iasany avotr’ andramasina fampandrosoana ny tontolo ambanivohitra sy fiarovana ny tontolo iainana. Fampandrosoana ny tontolo ambanivohitra andiana mpianatry ny anjerimanontolo mutuelle d’éparne et de crédit mec socio-culturel fampiroboroboana ny tontolo ambanivolo fampandrosoana ny tontolo ambanivolo fampivoarana ny tontolo ambanivohitra sy ireo tanora tantsaha faritra analamanga andramasina fivoarana goaika ta. Fa. Sa fi. Za. Ma. Mi fi. Ta. Fa
Miara-dalana amin’ny finoana amam-pivavahana nentim-paharazana ny fivavahana kristianina. Ahitana fiangonana kristianina iraika ambin’ny folo 11 ao amin’ny kaominina tritriva ; ny fiangonana katôlika dimy 5 , ny fiangonana fjkm iray 1 , ny fiangonana flm dimy 5 mazoto mankany am-piangonana ny mponina ao tritriva. Saika hita mandeha miangona avokoa na ny ray aman-dreny na ny ankizy. Ary feno hipoka avokoa ny fiangonana isaky ny alahady. Ny fiangonana sainte therèse ao amin’ny fokontany tritriva, ohatra, dia misy fidirana indroa, amin’ny 6 ora sy 30 minitra ny fidirana voalohany ary amin’ny 9 ora sy 30 minitra ny fidirana faharoa. Samy feno hipoka avokoa ny fiangonana na amin’ny fidirana voalohany na amin’ny fidirana faharoa. Ny ankizy sy ny tanora no tena mpamonjy ny fidirana maraina kokoa ; ireo ray aman-dreny sy ireo efa zokinjokiny kosa no mamonjy ilay fidirana antoandrotoandro. Ny fiangonana sainte therèse dia tena malalaka tokoa satria mahazaka hatramin’ny olona 400 efajato , feno hipoka anefa ny fiangonana. Mazoto mivavaka ny mponina ao tritriva, vokatr’izay dia manitatra ny trano fiangonana izy ireo amin’izao fotoana izao21. Manakaiky ny fiangonana katôlika eo ihany ny fiangonana protestanta, ary tena feno hipoka ihany koa rehefa alahady. Mahazaka olona hatramin’ny 250 any ho any ny trano fiangonana nefa tena feno hatrany. Porofo izany fa tena tia mivavaka ny mponina ao amin’ity faritra ity.